Майстэрства ткацтва, што спрадвеку існавала і перадавалася ў сям’і, пераняў ад сваіх бабуляў Яўген Маркевіч, які сёння не толькі захоўвае традыцыі, але і натхняе да гэтага іншых. Працэс ткацтва, з дапамогай Яўгена, наладзіўся ў аддзеле рамёстваў і традыцыйнай культуры Лідскага раённага цэнтра культуры і народнай творчасці. Паступова майстрамі былі асвоены разнастайныя тэхнікі традыцыйнага белаўзорыстага ткацтва, якія шырока бытавалі ў вёсках Лідскага, Воранаўскага, Іўеўскага, Навагрудскага, Дзятлаўскага, Шчучынскага, Гродзенскага раёнаў.